**เอกสารแนบท้าย**

**ประกาศคณะกรรมการพิจารณาตำแหน่งทางวิชาการ มหาวิทยาลัยเกษตรศาสตร์**

**เรื่อง แนวปฏิบัติในการขอตำแหน่งทางวิชาการ สำหรับพนักงานมหาวิทยาลัย**

**2. ลักษณะการมีส่วนร่วมในผลงานทางวิชาการทั่วไป**

1) ผลงานทางวิชาการที่เสนอเพื่อประกอบการพิจารณาเป็นงานที่ผู้ขอต้องเป็นผู้ประพันธ์อันดับแรก (first author) หรือผู้มีส่วนสำคัญทางปัญญา (essentially intellectual contributor) หรือผู้ประพันธ์บรรณกิจ (corresponding author)

**ผู้ประพันธ์อันดับแรก (first author)** หมายถึง ผู้ที่มีชื่อในผลงานวิชาการเป็นชื่อแรก รับผิดชอบการทำผลงานทางวิชาการ และเขียนต้นฉบับ (manuscript) ชิ้นนั้นด้วยตนเอง ซึ่งการกำหนดบทบาทหน้าที่ความรับผิดชอบของผู้ขอตำแหน่งต่อผลงานทางวิชาการ ๑ เรื่อง หากผู้ขอมีบทบาทหน้าที่เป็น co-first author สามารถนำผลงานมาเสนอขอตำแหน่งทางวิชาการได้เช่นเดียวกับผู้ขอที่มีบทบาทหน้าที่เป็น first author ซึ่งต้องระบุไว้ในบทความที่เผยแพร่ในวารสาร และต้องไม่อยู่ในสังกัดเดียวกัน

**ผู้ประพันธ์บรรณกิจ (corresponding author)** หมายถึง บุคคลที่มีบทบาทและความรับผิดชอบในการเผยแพร่ผลงานวิจัย หรือผลงานทางวิชาการ ให้เกิดการถ่ายทอดเป็นเรื่องราวแสดงให้เห็นถึงคุณค่าทางวิชาการที่ประกอบด้วย การแสดงข้อมูล หลักฐาน ข้อคิดเห็น และประสบการณ์ รวมทั้งทำหน้าที่รับผิดชอบติดต่อกับบรรณาธิการ สำหรับงานที่เป็น นานาชาติ หรือ multi-disciplinary ที่มีศาสตร์มากกว่า ๑ ศาสตร์ มี corresponding author ได้ไม่เกินสองคน ทั้งนี้ ต้องระบุในบทความที่เผยแพร่ในวารสาร และนำมาขอตำแหน่งได้เช่นเดียวกับ corresponding author แต่ผู้ขอต้องไม่อยู่ในสังกัดเดียวกัน

**ผู้มีส่วนสำคัญทางปัญญา (essentially intellectual contributor)** หมายถึง บุคคลที่มีบทบาทมีส่วนสำคัญทางปัญญา (essentially intellectual contributor) ด้วยความเชี่ยวชาญในสาขาวิชาของตนเอง และความรับผิดชอบสำคัญในการออกแบบการวิจัย (research design) หรือการออกแบบงานวิชาการนั้น ๆ รวมทั้งวิเคราะห์ข้อมูล (data analysis) สรุปผลและให้ข้อเสนอแนะ

2) ถ้าเป็นงานที่ผู้ขอมีส่วนร่วมในผลงานทางวิชาการ ต้องมีลักษณะดังนี้

2.1) กรณีงานวิจัย ผู้ขอจะต้องเป็นผู้ประพันธ์อันดับแรก (first author) หรือผู้ประพันธ์บรรณกิจ (corresponding author) หรือผู้มีส่วนสำคัญทางปัญญา (essentially intellectual contributor) ในเรื่องนั้น

2.2) กรณีผลงานทางวิชาการกลุ่มอื่นที่มิใช่งานวิจัย ผู้ขอจะต้องเป็นผู้ประพันธ์อันดับแรก (first author) หรือผู้มีส่วนสำคัญทางปัญญา (essentially intellectual contributor) ในเรื่องนั้น

3) ผู้ขอจะต้องยื่นแบบแสดงหลักฐานการมีส่วนร่วมในผลงานทางวิชาการสำหรับผลงานทางวิชาการทุกผลงาน

4) การลงนามรับรองการมีส่วนร่วมในผลงานทางวิชาการ ต้องมีการลงนามโดยผู้ขอ ผู้ประพันธ์อันดับแรก (first author) และผู้ประพันธ์บรรณกิจ (corresponding author) เพื่อรับรองบทบาทหน้าที่การปฏิบัติงาน และความรับผิดชอบในการสร้างสรรค์ผลงานของผู้ร่วมงานทุกคนว่าทำในส่วนไหนอย่างไร

4.1) การลงนามรับรองการมีส่วนร่วมในผลงานแต่ละเรื่อง เมื่อได้ลงนามรับรองแล้วจะเปลี่ยนแปลงไม่ได้

4.2) หากตรวจสอบพบภายหลังว่าผู้ขอระบุการมีส่วนร่วมไม่ตรงกับความเป็นจริงจะถือว่าการกระทำของผู้นั้นเข้าข่ายผิดจริยธรรมไม่เหมาะสมที่จะได้รับการพิจารณาแต่งตั้งให้ดำรงตำแหน่งทางวิชาการ โดยให้มหาวิทยาลัยสอบหาข้อเท็จจริงและดำเนินการทางวินัยต่อไป

5) กรณีเสนอผลงานรับใช้ท้องถิ่นและสังคม ซึ่งมีการดำเนินงานเป็นหมู่คณะ หรือเป็นงานที่มีการบูรณาการหลายสาขาวิชา ผู้ขอต้องมีบทบาทในขั้นตอนการทำงานในสาขาวิชาที่เสนอขอกำหนดตำแหน่ง อย่างน้อย ๓ ขั้นตอน ดังนี้

5.1) การวิเคราะห์สถานการณ์ก่อนเริ่มกิจกรรมรับใช้ท้องถิ่นและสังคม

5.2) การออกแบบหรือพัฒนาชิ้นงานหรือแนวคิดหรือกิจกรรม

5.3) การประเมินผลลัพธ์และสรุปแนวทางในการนำไปขยายผลหรือปรับปรุง

ให้ผู้ขอระบุบทบาทหน้าที่ การปฏิบัติงานและความรับผิดชอบในผลงานนั้นของผู้ร่วมโครงการทุกคนและบทบาทหน้าที่หลักของผู้ขอ โดยให้ผู้ที่ทำหน้าที่หลักในแต่ละโครงการลงนามรับรอง

6) กรณีงานวิจัยที่เผยแพร่อันเป็นผลมากจากวิทยานิพนธ์ของนักศึกษาที่ผู้ขอทำหน้าที่เป็นอาจารย์ที่ปรึกษาผู้ขอต้องเป็นผู้ริเริ่ม กำกับดูแล และมีบทบาทสำคัญในการวิเคราะห์และสังเคราะห์ผลการวิจัยนั้น

**แบบแสดงหลักฐานการมีส่วนร่วมในผลงานทางวิชาการทั่วไป**

ก. ชื่อผลงาน..................................................

ข. สถานะผู้ขอในผลงาน

🗌 ผู้ประพันธ์อันดับแรก (first author)

🗌 ผู้ประพันธ์บรรณกิจ (corresponding author)

🗌 ผู้มีส่วนสำคัญทางปัญญา (essentially intellectual contributor)

ค. ประเภทของผลงาน

กลุ่มที่ 1 🗌 งานวิจัย

กลุ่มที่ 2 ผลงานทางวิชาการในลักษณะอื่น

🗌 ผลงานวิชาการเพื่ออุตสาหกรรม

🗌 ผลงานวิชาการเพื่อพัฒนาการเรียนการสอนและการเรียนรู้

🗌 ผลงานวิชาการเพื่อพัฒนานโยบายและสาธารณะ

🗌 กรณีศึกษา (Case Study)

🗌 งานแปล

🗌 พจนานุกรม สารานุกรม นามานุกรม และงานวิชาการในลักษณะเดียวกัน

🗌 ผลงานสร้างสรรค์ด้านวิทยาศาสตร์และเทคโนโลยี

🗌 ผลงานสร้างสรรค์ด้านสุนทรียะ ศิลปะ

🗌 สิทธิบัตร

🗌 ซอฟต์แวร์

🗌 ผลงานรับใช้ท้องถิ่นและสังคม

🗌 ผลงานนวัตกรรม

กลุ่มที่ 3

🗌 ตำรา

🗌 หนังสือ

🗌 บทความทางวิชาการ

**ส่วนที่ 1** รายละเอียดของการมีส่วนร่วม

ผู้ขอกำหนดตำแหน่งต้องกรอกรายละเอียดให้ครบถ้วน (เนื่องจากไม่มีการแบ่งส่วนร่วมในผลงานทางวิชาการ ดังนั้น บทบาทหน้าที่ความรับผิดชอบตามที่ผู้ขอระบุจะมีผลต่อการพิจารณาผลงานทางวิชาการ)

|  |  |
| --- | --- |
| **รายละเอียดการมีส่วนร่วม** | **บทบาทและหน้าที่ความรับผิดชอบ** |
| ก. ความคิดริเริ่ม (idea) และ สมมุติฐาน |  |
| ข. การปฏิบัติการวิจัย การมีส่วนร่วมในการออกแบบ การทดลอง การทดสอบ เครื่องมือวัด วิธีการเก็บข้อมูล และ criteria |  |
| ค. การจัดเก็บข้อมูล การวิเคราะห์ข้อมูล การแปลผล |  |
| ง. การวิพากษ์วิจารณ์ผล การแสดง การเปรียบเทียบกับข้อสรุปหรือองค์ความรู้หรือทฤษฎีเดิม |  |
| จ. การมีส่วนร่วมในการเขียน manuscript ผลงานสร้างสรรค์ นวัตกรรม สิ่งประดิษฐ์ เป็นต้น |  |
| ฉ. การให้การสนับสนุน specimens, study cohort, โลจิสติกส์ ทุนวิจัย (โปรดระบุแหล่งทุน เงินทุน และปีที่ได้รับ) เครื่องมือ ห้องปฏิบัติการครุภัณฑ์ |  |
| ช. อื่น ๆ |  |

**ส่วนที่ ๒** รายละเอียดของการนำผลงานไปแสดง การถ่ายทอดเทคโนโลยี หรือการถ่ายทอดองค์ความรู้ ต้องแนบเอกสารหลักฐานเพื่อประกอบการพิจารณา

ก. ตีพิมพ์ในวารสาร/journal impact factor/จำนวนครั้งของการอ้างอิง (ฐานข้อมูล)

ข. สิทธิบัตร/ประเภท/ปีที่ได้รับการจด/จดแบบ/ครอบคลุมประเทศ

ค. ถ้าเป็น technical report หรือ รายงานวิจัย ผู้ใช้งานคือใคร

ง. การเผยแพร่งานวิจัยได้รับการนำเสนอแบบโปสเตอร์ หรือ oral presentation (โปรดระบุ session เช่น plenary, symposium หรือ oral session) หรือสูจิบัตร ในการประชุมหรือการจัดแสดง หรือจัดนิทรรศการ (ชื่อ สถานที่จัดประชุม หรือจัดแสดง หรือจัดนิทรรศการ และประเทศ) หรือในกรณีที่เป็นหนังสือ (โปรดระบุ ชื่อสำนักพิมพ์ ปีที่ตีพิมพ์)

จ. ประวัติการได้รับทุนวิจัยโครงการที่เกี่ยวข้องกับผลงานชิ้นนี้

ฉ. หากงานวิจัย ได้รับการถ่ายทอดเทคโนโลยี ผู้วิจัยได้รับค่าธรรมเนียมใบอนุญาต (licensing fees) รวมเท่าใด (โปรดแสดงหลักฐานสัญญา)

ลงชื่อ.......................................................

(....................................................)

ผู้ขอกำหนดตำแหน่ง

ลงชื่อ.......................................................

(....................................................)

ผู้ประพันธ์อันดับแรก (first author)

ลงชื่อ.......................................................

(....................................................)

ผู้ประพันธ์บรรณกิจ (corresponding author)